สวัสดีค่ะ ตรวจครรภ์ด้วยชุดตรวจปัสสาวะทั้งแบบจุ่ม หยดและปัสสาวะผ่าน 4 อันคนละยี่ห่อ ขึ้นขีดที่2จางๆเหมือนกันหมด เลยสงสัยไปคลินิกเพื่อเจาะเลือดหาค่า ได้ beta Hcg 23.12 คลินิกบอกว่าท้อง แต่เป็นท้องที่อ่อนมากๆน่าจะประมาณ 3 สัปดาห์ได้ แต่หนูไปหาข้อมูลตามเว็บ ต้องเกิดอาการงงๆว่าตกลงท้องจริงหรือไม่ กลับบ้านมาตรวจซ้ำอีกก็ยังขึ้น 2 ขีด หนูท้องแล้วจริงๆใช่ไหมคะ รบกวนคุณในเว็บนี้ยืนยันให้หนูอีกทีนะคะ ขอบค่ะ
สวัสดีค่ะ หากตรวจหาการตั้งครรภ์จากปัสสาวะ แล้วพบขึ้นขีดที่ 2 จางๆ แสดงว่าน่าจะมีการตั้งครรภ์เกิดขึ้นค่ะ และหากได้ตรวจเลือดหาค่า HCG ได้ค่า 23.12 mIU/ml ก็แสดงว่ามีการตั้งครรภ์เกิดขึ้นค่ะ โดยค่าที่ระดับนี้ จะพบในช่วงการตั้งครรภ์ประมาณ 3-4 สัปดาห์ค่ะดังนั้น หากไม่ได้มีโรคอื่นๆ อยู่ เช่น มีเนื้องอกในต่อมใต้สมอง เนื้องอกรังไข่ หรืออื่นๆ ที่ผลิตฮอร์โมนชนิดนี้ได้ ก็แสดงว่ามีการตั้งครรภ์เกิดขึ้นค่ะ แนะนำควรหาเวลาไปฝากครรภ์แต่เนิ่นๆ ค่ะ และแนะนำควรเริ่มทานกรดโฟลิกเสริมไปเลย เพื่อให้ตัวอ่อนพัฒนาระบบประสาทได้เป็นปกติ นอกจากนี้ ก็ควรทานอาหารที่มีประโยชน์ต่างๆ งดการดื่มชา กาแฟ แอลกอฮอล์ และไม่ควรอยู่ใกล้ผู้ที่สูบบุหรี่ค่ะ